heslo dňa 26.02.2017
Ty, Hospodine, všetko udržuješ nažive, Tebe sa klaňajú i voje nebies. Nehemiáš 9,6
V Ňom bol život a život bol svetlom ľudí. Ján 1,4
Jedine Hospodin je Tvorcom všetkého; On stvoril nebesá i celý svet. Stále chce svetu prejavovať svoju lásku a zahŕňať ho svojou milosťou, preto všetkému dáva život. Nehemiáš na tomto mieste Písma vyzýva ospevovať Hospodina a chváliť Ho. Podobne i Ján hovorí, že On je ,životom i svetlom ľudí'. Dva základné javy podľa Písma sú – život a svetlo – jedno bez druhého nie je možné. Ony sú aj východiskami Božej stálej oslavy. Preto hovorili Ezechiel i Ján, aké je pre nás prepotrebné, čo Boh uskutočnil vo svojom Synovi Pánovi Ježišovi – obeť zmierenia a odpustenie hriechov. Ďakujme Mu za to; máme veľkého Pána, ktorý nás neustále vedie a udržuje!